CELEX: E2020C0151
Language: ro
Date: 2020-12-11 00:00:00
Title: Decizia delegată nr. 151/20/COL a Autorității AELS de Supraveghere din 11 decembrie 2020 de instituire a unui program de controale pentru anul 2021 care să fie efectuate în statele SEE-AELS în vederea verificării aplicării legislației SEE în domeniul alimentar și veterinar [2021/336]

25.2.2021   
            
            
               RO
            
            
               Jurnalul Oficial al Uniunii Europene
            
            
               L 66/66
            
         
      DECIZIA DELEGATĂ nr. 151/20/COL A AUTORITĂȚII AELS DE SUPRAVEGHERE
      din 11 decembrie 2020
      de instituire a unui program de controale pentru anul 2021 care să fie efectuate în statele SEE-AELS în vederea verificării aplicării legislației SEE în domeniul alimentar și veterinar [2021/336]
      AUTORITATEA AELS DE SUPRAVEGHERE,
      având în vedere actul la care se face referire la punctul 11b din capitolul I partea 1.1, la punctul 31q din anexa I capitolul II și la punctul 164 din anexa II la Acordul privind SEE capitolul XII, și anume Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), astfel cum a fost modificat și adaptat la Acordul privind SEE prin protocolul 1 la acesta și prin adaptările sectoriale prevăzute în anexele I și II la acord, în special articolul 118 alineatul (1),
      întrucât:
      Responsabilitatea de a asigura aplicarea legislației SEE în domeniul alimentar și veterinar (2) revine statelor membre SEE, ale căror autorități competente monitorizează și verifică, prin organizarea de controale oficiale, respectarea și asigurarea aplicării efective a cerințelor relevante ale SEE.
      Din articolul 116 al Regulamentului (UE) 2017/625 rezultă că experții Autorității AELS de Supraveghere (denumită în continuare „autoritatea”) efectuează controale, inclusiv audituri, în statele SEE-AELS pentru a verifica aplicarea legislației SEE. Aceste controale ale autorității ar trebui efectuate în domeniul produselor alimentare și al siguranței alimentare, al hranei pentru animale și al siguranței hranei pentru animale, al produselor de protecție a plantelor, al producției ecologice și al funcționării sistemelor naționale de control și a autorităților competente care le operează.
      Din adaptările sectoriale prevăzute în anexa I și în partea introductivă a capitolului XII din anexa II la Acordul privind SEE rezultă că legislația privind chestiunile veterinare, hrana pentru animale și produsele alimentare nu se aplică Principatului Liechtenstein atât timp cât aplicarea Acordului dintre Comunitatea Europeană și Confederația Elvețiană privind schimburile comerciale cu produse agricole este extinsă la Principatul Liechtenstein.
      Din articolul 118 alineatul (1) din Regulamentul (UE) 2017/625 rezultă că autoritatea trebuie să stabilească un program al controalelor care trebuie efectuate de experții săi în Islanda și Norvegia pentru a verifica aplicarea legislației SEE în domeniile menționate anterior.
      Acest program de controale este stabilit pentru anumite domenii prioritare. Criteriile utilizate pentru stabilirea domeniilor prioritare includ, printre altele, riscurile identificate și problemele emergente de actualitate (de exemplu, bolile animalelor sau crizele din domeniul produselor alimentare sau furajere), relevanța unui sector în statele SEE-AELS, performanțele anterioare ale statelor SEE-AELS în domeniul relevant și informațiile din surse relevante, inclusiv prioritățile stabilite de Comisia Europeană în programul său de controale (3),
      ADOPTĂ PREZENTA DECIZIE:
      
                  1.
               
               
                  Programul de controale pentru anul 2021 care urmează să fie efectuate de către experții autorității în Islanda și Norvegia, astfel cum se prevede la articolul 116 alineatul (1) din Regulamentul (UE) 2017/625, este stabilit în anexa la prezenta decizie.
               
            
                  2.
               
               
                  Prezenta decizie se adresează Islandei și Norvegiei.
               
            
         Adoptată la Bruxelles, 11 decembrie 2020.
         
            Pentru Autoritatea AELS de Supraveghere, acționând în temeiul Deciziei de delegare nr. 130/20/COL
         
         
            Högni KRISTJÁNSSON
            
               Membru responsabil al Colegiului
            
         
         
            Carsten ZATSCHLER
            
               Contrasemnatar în calitate de director,
            
            
               Afaceri juridice și administrative
            
         
      
      
         (1)  JO L 95, 7.4.2017, p. 1.
      
         (2)  Legislația SEE în domeniul alimentar și veterinar include produsele alimentare și siguranța alimentară, hrana pentru animale și siguranța hranei pentru animale, cerințele privind sănătatea și bunăstarea animalelor, subprodusele de origine animală și produsele derivate, cerințele privind introducerea pe piață și utilizarea produselor de protecție a plantelor și utilizarea durabilă a pesticidelor, producția ecologică și etichetarea produselor ecologice.
      
         (3)  Decizia de punere în aplicare (UE) 2020/1550 a Comisiei din 23 octombrie 2020 de instituire a programului multianual de controale pentru perioada 2021-2025 care urmează să fie efectuate de către experții Comisiei în statele membre în vederea verificării aplicării legislației Uniunii privind lanțul agroalimentar (JO L 354, 26.10.2020, p. 9).
   
   
      
         ANEXĂ
         Prezenta anexă stabilește programul de controale pentru anul 2021 care trebuie efectuate de către experții autorității în Islanda și Norvegia în domeniile reglementate de Regulamentul (UE) 2017/625.
         Autoritatea a identificat anumite domenii prioritare în domenii precum siguranța alimentelor și a furajelor, sănătatea și bunăstarea animalelor, produsele de protecție a plantelor și modul de funcționare a sistemelor naționale de control și a autorităților competente.
         Experții autorității efectuează controale, inclusiv verificări la fața locului, audituri și analize documentare în conformitate cu articolul 116 din Regulamentul (UE) 2017/625.
         Controalele autorității sunt efectuate pentru a atinge un nivel ridicat de acoperire în domeniile pe care autoritatea le-a identificat ca prioritare și care necesită o analiză a nivelului de punere în aplicare și de eficacitate a sistemelor de control oficial și a măsurilor de asigurare a respectării legislației.
         Programul de controale pentru anul 2021 în Islanda și Norvegia în vederea verificării aplicării normelor în domeniile reglementate de Regulamentul (UE) 2017/625 este prezentat mai jos:
         
                     Domeniu prioritar
                  
                  
                     Obiective specifice
                  
               
                     
                        Zoonoze transmise prin alimente
                     
                  
                  
                     Analize documentare pentru a evalua controlul zoonozelor transmise prin alimente, cu un accent deosebit pe nivelul de punere în aplicare și eficacitatea programelor naționale de control al salmonelei
                  
               
                     
                        Reziduuri de produse medicinale veterinare, pesticide și contaminanți în animalele vii și în alimentele de origine animală
                     
                  
                  
                     Audituri pentru a verifica conformitatea cu legislația SEE aplicabilă care reglementează reziduurile de produse medicinale veterinare, de pesticide și de contaminanți în animalele vii și în alimentele de origine animală, precum și efectuarea controalelor oficiale relevante.
                     Analize documentare pentru a verifica dacă planurile de monitorizare a reziduurilor prezentate de Islanda și Norvegia respectă cerințele prevăzute în legislația relevantă a SEE.
                  
               
                     
                        Informarea consumatorilor cu privire la produsele alimentare și la mențiunile nutriționale și de sănătate
                     
                  
                  
                     Analize documentare pentru a evalua funcționarea sistemelor naționale de control și a autorităților competente care le operează în ceea ce privește informarea consumatorilor și mențiunile nutriționale și de sănătate.
                  
               
                     
                        Bunăstarea animalelor în momentul uciderii, animalele de producție
                     
                  
                  
                     Audituri pentru a verifica conformitatea cu legislația SEE aplicabilă care reglementează bunăstarea rumegătoarelor, a porcinelor și a păsărilor de curte în momentul uciderii, precum și efectuarea controalelor oficiale relevante.
                  
               
                     
                        Produse de protecție a plantelor, reziduuri de pesticide și utilizarea durabilă a pesticidelor
                     
                  
                  
                     Analize documentare urmate de audituri pentru a verifica conformitatea cu legislația SEE aplicabilă care reglementează autorizarea, comercializarea și utilizarea produselor de protecție a plantelor și a reziduurilor de pesticide, utilizarea durabilă a pesticidelor, precum și efectuarea controalelor oficiale relevante.
                  
               
                     
                        Situația acțiunilor întreprinse în urma recomandărilor de audit
                     
                     
                        
                           (la nivel sectorial și general)
                        
                     
                  
                  
                     Să verifice, inclusiv prin audituri și verificări la fața locului, dacă Islanda și Norvegia iau măsuri de urmărire adecvate pentru a remedia orice deficiențe specifice și sistematice identificate în urma controalelor Autorității.
                  
               
                     
                        Conformitatea posturilor de control la frontieră
                     
                  
                  
                     Să verifice dacă posturile de control la frontieră propuse pentru desemnare de către Islanda sau Norvegia respectă cerințele minime impuse pentru posturile de control la frontieră, inclusiv pentru centrele de inspecție, în legislația SEE aplicabilă, înainte de desemnarea unor astfel de posturi.